Omul de afaceri Nelu Iordache a fost achitat în dosarul Transalpina, în care era acuzat de instigare la abuz în serviciu în formă continuată şi instigare la fals în înscrisuri sub semnătură privată. Decizia luată vineri de Tribunalul Bucureşti nu este defintivă.

"În temeiul prevederilor art. 396 alin. (5) Cod procedură penală, raportat la art. 16 alin. (1) lit. b) teza 1 Cod procedură penală, achită pe inculpatul IORDACHE NELU, la data săvârşirii faptelor, pentru săvârşirea infracţiunii de instigare la infracţiunea de abuz în serviciu, în formă continuată, dacă funcţionarul public a obţinut pentru sine sau pentru altul un folos necuvenit, prevăzută de art. 47 Cod penal raportat la art. 132 din Legea nr. 78/2000, raportat la art. 297 alin. (1) Cod penal ?i art. 309 Cod penal, cu aplicarea art. 35 alin. (1) Cod penal (7 acte materiale), precum ?i cu aplicarea art. 38 Cod penal ?i a art. 5 Cod penal. În temeiul prevederilor art. 396 alin. (5) Cod procedură penală, raportat la art. 16 alin. (1) lit. b) teza 1 Cod procedură penală, achită pe inculpatul Iordache Nelu, cu datele personale menţionate anterior, pentru săvârşirea infracţiunii de instigare la infracţiunea de fals în înscrisuri sub semnătură privată, în formă continuată, prevăzută de art. 47 Cod penal raportat la art. 322 alin. (1) Cod penal cu aplicarea art. 35 alin. (1) Cod penal (7 acte materiale), precum ?i cu aplicarea art. 38 Cod penal ?i a art. 5 Cod penal", se arată în decizia instanţei.

În urmă cu o săptămână, Iordache a fost condamnat de magistraţii Tribunalului Bucureşti, la şase ani şi trei luni de închisoare în dosarul privind deturnarea fondurilor pentru primul tronson al autostrăzii Nădlac - Arad, în care s-a înregistrat un prejudiciu de 1,2 miliarde de lei în dauna CNADNR, a unei bănci şi a unei firme de construcţii din Spania. Nici în aceste caz decizia nu este definitivă.

Articolul de mai sus este destinat exclusiv informării dumneavoastră personale. Dacă reprezentaţi o instituţie media sau o companie şi doriţi un acord pentru republicarea articolelor noastre, va rugăm să ne trimiteţi un mail pe adresa abonamente@news.ro.